Aranjuez
Store norske leksikon,Geografi,Verdens geografi,Europa,Spanias geografi
Aranjuez er en by i Spania som ligger i den autonome regionen Madrid, ved elven Tajo, cirka 50 kilometer sør for hovedstaden.
Byen har rundt 59 000 innbyggere (2018) og er et markedssenter i et rikt jordbruksdistrikt. Den har produksjon av tekstiler, kjemikalier og metaller.Det kongelig slottet, som ble bygd av Filip 2 i 1560-årene og utvidet senest i 1778, er nå museum. Kunstmuseet Casa del Labrador er fra 1803, og har et vakkert hageanlegg. Kulturlandskapet omkring byen står på UNESCOs Liste over verdens kultur- og naturarv.I Aranjuez var det et opprør mot Manuel Godoy i 1808. Les mer i Store norske leksikon Spanias geografi